Нови случаи на Covid - 19 в Пекин подхранват страхове за втора вълна на вируса в КитайТуристическите обекти са затворени , спортните събития са отменени Множество нови случаи на Covid - 19 в китайската столица Пекин , които се появиха през уикенда , увеличиха броят нови случаи в страната до връх от преди 2 месеца , съобщава South China Morning Post . Бен Каулинг , преподавател и завеждащ Епидемиология и биостатистика в Училището по здравеопазване на Университета Хонконг , коментира , че това е началото на втора вълна на коронавируса в китайската столица . „ Мисля , че има много повече инфекции в Пекин , които не са установени “ , казва той . За 24 часа от петък в полунощ до събота в полунощ ( 13 юни ) в Пекин са установени 36 нови случая , като до неделя в 07 : 00 сутринта има още 8 нови . Всички те са свързани с най - големия пазар на едро за хранителни стоки в града , съобщиха градските власти в неделя вечерта ( 14 юни ) . Точният източник на заболяването все още не е установен , но изглежда , че всички случаи са свързани с пазара Синфади , в община Фенгтай в Пекин . Освен това местната епидемия зловещо наподобява тази в първоизточника на инфекцията – пазарът за живи животни и морски дарове в Ухан , провинция Хубей , коментира изданието . Този път , обаче , властите затвориха пазара и съседните квартали светкавично . Правителството съобщи , че около 46 000 жители на тези части на града ще бъдат тествани за коронавирус , а проби вече са взети от 10 000 души . Няколко други квартала увеличиха нивото си на тревога и отмениха публични събития , планирани за понеделник ( 15 юни ) . В четвъртък ( 11 юни ) Пекин съобщи за 51 нови случая на Covid - 19 , което прекрати период от общо 55 дни , в който нямаше нито един нов случай в града . Заразата се е разпространила и извън столицата , като в североизточната част на страната в Лиаонинг , са установени 2 нови случая , които са свързани с пазара за храна в Пекин . За 24 - те часа до събота в полунощ за цялата страна има установени нови 57 случая , което е най - високият брой новоустановени инфекции от 2 месеца насам , съобщава китайската Национална здравна комисия . 38 от тях са местни , включително 36 - те от Пекин , а 19 са „ внесени “ от пристигащи от чужбина хора . Има и 1 установен случай на асимптоматичен пациент , но в Китай тези хора не се вписват в официалната статистика . Говорител на здравното бюро в Пекин призова всички , които са посещавали пазара Синфади от 30 май насам да съобщят това , за да могат да бъдат тествани . В продължение на няколко месеца в Китай имаше основно внесени случаи от чужбина , с изключение на няколко в североизточната част на страната . Във връзка с новите случаи много големи градове в страната наложиха нови мерки за ограничение , включително и 7 - дневна карантина за хора , идващи от Пекин . В самата столица са отменени всички спортни събития , забранен е туризмът от други части на Китай , а културните забележителности са затворени съобщава „ Ройтерс “ .